[{"text_idx": "#000000", "text": "Darparwr technoleg gwasanaethau niwclear a berchnogir ac a reolir gan lywodraeth y DU yw\u2019r Labordy Niwclear Cenedlaethol (NNL) ac mae\u2019n gofalu am yr holl gylchdro tanwydd niwclear.\nRydym yn datrys problemau. Yr ydym yn cyfuno ein gallu gwyddonol a thechnolegol helaeth gyda\u2019n angerdd am ymchwil a datblygiad i ddatrys materion niwclear cymhleth ar gyfer ein cwsmeriaid, Llywodraeth y DU a rheolyddion.\nRydym ni bob amser yn chwilio am y bobl orau, gyda neu heb brofiad niwclear. O raddedigion talentog i bobl sy'n fedrus mewn Peirianneg, Gwyddoniaeth, Cyfleusterau, Diogelwch neu Reolaeth Prosiect."}, {"text_idx": "#000001", "text": "Darparwr technoleg gwasanaethau niwclear a berchnogir ac a reolir gan lywodraeth y DU yw\u2019r Labordy Niwclear Cenedlaethol (NNL) ac mae\u2019n gofalu am yr holl gylchdro tanwydd niwclear."}, {"text_idx": "#000002", "text": "Rydym yn datrys problemau. Yr ydym yn cyfuno ein gallu gwyddonol a thechnolegol helaeth gyda\u2019n angerdd am ymchwil a datblygiad i ddatrys materion niwclear cymhleth ar gyfer ein cwsmeriaid, Llywodraeth y DU a rheolyddion."}, {"text_idx": "#000003", "text": "Rydym ni bob amser yn chwilio am y bobl orau, gyda neu heb brofiad niwclear. O raddedigion talentog i bobl sy'n fedrus mewn Peirianneg, Gwyddoniaeth, Cyfleusterau, Diogelwch neu Reolaeth Prosiect."}, {"text_idx": "#000004", "text": "NNL a Phrifysgol Bangor yn cydweithio\u2019n strategol i hyrwyddo gwyddoniaeth niwclear ymhellach"}, {"text_idx": "#000007", "text": "Yn y blynyddoedd diwethaf mae buddsoddiad y Labordy Niwclear Cenedlaethol yng Nghymru wedi tyfu\u2019n sylweddol gyda chyfres o bartneriaethau gyda busnesau a sefydliadau addysgol Cymreig, gan gynnwys Prifysgol Bangor. Mae\u2019r bartneriaeth hon yn dangos ymrwymiad y Labordy Niwclear Cenedlaethol i hybu arloesedd, buddsoddiad a chyflogi gweithlu medrus yng Nghymru \u2013 un a fydd yn gwneud cymaint dros gyfraniad y DU at net sero."}, {"text_idx": "#000008", "text": "Mae cyflwyno swyddfa newydd i\u2019r Labordy Niwclear Cenedlaethol ar Ynys Mo\u0302n ym Mharc Gwyddoniaeth Menai (M-SParc) y llynedd wedi darparu canolfan leol newydd i\u2019r Labordy Niwclear Cenedlaethol fwrw ymlaen a\u0302\u2019i uchelgais yng Nghymru, a bydd yn helpu i adeiladu\u2019r hanes cryf sydd yn Nghymru o ran technoleg niwclear."}, {"text_idx": "#000009", "text": "Wrth siarad ar adeg llofnodi\u2019r memorandwm cyd-ddealltwriaeth, dywedodd Dr Paul Howarth, Prif Swyddog Gweithredol y Labordy Niwclear Cenedlaethol: \u201cWrth inni geisio sicrhau dyfodol ynni gla\u0302n i\u2019r DU drwy dechnolegau niwclear mwy newydd a datblygedig, rydym yn cydnabod effaith a gwerth Cymru fel canolfan wyddoniaeth ac arloesi niwclear. Mae datblygiad y berthynas sydd gennym ni ar hyn o bryd gyda Phrifysgol Bangor, a ffurfiolwyd drwy\u2019r memorandwm cyd-ddealltwriaeth newydd, yn dangos ein hymrwymiad i ddatblygu\u2019r ymchwil, y sgiliau a\u2019r galluoedd y bydd eu hangen yma ac ar draws y DU."}, {"text_idx": "#000010", "text": "\u201cBydd y bartneriaeth yn ein galluogi i ehangu a chryfhau ein gallu ar y cyd mewn hydroleg thermol niwclear, tanwyddau newydd ac arloesol, systemau ynni niwclear a chydgynhyrchu. Bydd i\u2019r gwaith hwn ran bwysig yng ngallu\u2019r DU i ddatblygu\u2019r gyfres nesaf o dechnolegau niwclear carbon isel, yn ogystal a\u0302 chefnogi datblygiadau eraill er budd y cyhoedd megis iechyd trawsnewidiol a meddygaeth niwclear. Trwy fanteisio ar gyfleusterau a galluoedd o fri y Labordy Niwclear Cenedlaethol a Phrifysgol Bangor, byddwn nid yn unig yn cryfhau ac yn cynnal yr arbenigedd sydd gennym ni eisoes yn y sector niwclear ond hefyd yn sicrhau bod gennym ni\u2019r bobl a\u2019r sgiliau ar gyfer dyfodol clir newydd y DU.\u201d"}, {"text_idx": "#000012", "text": "Ychwanegodd yr Athro Bill Lee, Cyfarwyddwr y Sefydliad Dyfodol Niwclear, \u201cMae\u2019r Sefydliad Dyfodol Niwclear eisoes yn cydweithio a\u0302\u2019r Labordy Niwclear Cenedlaethol ar waith ymchwil i hydroleg thermol \u2013 plymio adweithyddion \u2013 a thanwydd niwclear sy\u2019n gallu gwrthsefyll damweiniau. Bydd y memorandwm cyd-ddealltwriaeth hwn yn ein galluogi i ehangu i feysydd fel meddygaeth niwclear, cyfanrwydd adeileddol, rheolaeth ac offeryniaeth a chydgynhyrchu hydrogen a thanwydd jet o drydan a gynhyrchir gan niwclear. Ymhellach, bydd cefnogaeth y Labordy Niwclear Cenedlaethol i raglen israddedig Peirianneg Gyffredinol newydd Prifysgol Bangor sy\u2019n recriwtio ar gyfer 2023 yn helpu i hyfforddi cenhedlaeth newydd o beirianwyr i fod yn sylfaen i\u2019r holl dechnolegau carbon isel yng ngogledd Cymru."}, {"text_idx": "#000013", "text": "\u201cDim ond trwy ddefnyddio safleoedd trwyddedig niwclear allweddol fel Wylfa a Thrawsfynydd y gwireddir gweledigaeth Llywodraeth y DU ar gyfer ynni sicr ac allyriadau carbon Sero Net erbyn 2050. Bydd y memorandwm cyd-ddealltwriaeth hwn yn cefnogi cynlluniau i Gymru ddefnyddio\u2019r safleoedd hyn ar gyfer dyfodol ynni gla\u0302n y DU.\u201d"}, {"text_idx": "#000014", "text": "Ychwanegodd yr Athro Iwan Davies, Is-ganghellor Prifysgol Bangor, \u201cMae ein cysylltiadau cynyddol a\u0302 Labordy Niwclear Cenedlaethol yn cyd-fynd yn dda a\u0302\u2019n gweledigaeth i Brifysgol Bangor fod ar flaen y gad ym maes cynhyrchu ynni carbon isel. Mae gan y rhanbarth eisoes brojectau helaeth ar y gweill ar gyfer cynhyrchu ynni llanw morol, ynni gwynt ar y mo\u0302r, solar, a chynhyrchu hydrogen a chaiff ein cynlluniau ar gyfer Egni \u2013 Canolfan Ragoriaeth Ynni Carbon Isel a ariennir drwy Fargen Twf Gogledd Cymru eu cryfhau drwy gydweithio ag arweinwyr ym maes technoleg niwclear megis y Labordy Niwclear Cenedlaethol.\u201d"}, {"text_idx": "#000016", "text": "Ychwanegodd Rhun ap Iorwerth, Aelod o Senedd Cymru dros Ynys Mo\u0302n, \u201cMae ymchwil mewn i dechnolegau newydd i gynhyrchu ynni o bob math yn hanfodol wrth i ni gynllunio am ddyfodol di-garbon, ac mae\u2019n bwysig ein bod ni yn gallu elwa o\u2019r gwaith ymchwil hwnnw yn lleol. Drwy\u2019r cytundeb hwn, mae Prifysgol Bangor yn parhau i fynnu chwarae rhan flaenllaw yn hynny.\u201d"}, {"text_idx": "#000018", "text": "Rydym yn defnyddio cwcis i roi'r profiad gorau i chi ar ein gwefan.\nGallwch ddarganfod mwy am ba gwcis rydyn ni'n eu defnyddio neu eu diffodd mewn lleoliadau ."}, {"text_idx": "#000019", "text": "Rydym yn defnyddio cwcis i roi'r profiad gorau i chi ar ein gwefan."}, {"text_idx": "#000021", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]